# Základné náležitosti oznámenia o zmene navrhovanej činnosti podľa prílohy 8a zákona č. 24/2006 Z. z. o posudzovaní vplyvov na životné prostredie po vypracovaní SZ stavby Rýchlostná cesta Svidník juh – štátna hranica SR/PR

**Základné náležitosti oznámenia o zmene navrhovanej činnosti 8a po vypracovaní SZ:**

Dokumentácia bude vypracovaná na vybudovanie úseku rýchlostnej cesty R4 Svidník juh – štátna hranica SR/PR od existujúcej mimoúrovňovej križovatky Svidník juh po MÚK Vyšný Komárnik. Pre úsek od MÚK po štátnu hranicu SR/PR je vedené územné konanie zvlášť. Predmetom súťaže bude aj rozšírenie existujúcej križovatky Svidník juh a existujúceho obchvatu Svidníka vrátane pridružených objektov v zmysle prílohy č. 8a Oznámenie o zmene navrhovanej činnosti zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon č. 24/2006 Z. z.“).

Dokumentácia okrem štruktúry podľa zákona č. 24/2006 Z. z. bude mať nasledovné náležitosti:

**Textová časť**

V rámci dokumentácie zhotoviteľ zohľadní výsledky environmentálnych štúdií a prieskumov spracovaných v rámci projektovej dokumentácie, ktorá bude podkladom pre spracovanie dokumentácie.

V rámci spracovania dokumentácie sa požaduje, aby časti dokumentácie, v rámci ktorých budú uvedené zmierňujúce opatrenia, bola spracovaná formou formulácie jasných, cielených a overiteľných zmierňujúcich opatrení; pre konkrétne vplyvy/dopady budú zadefinované zodpovedajúce konkrétne opatrenia.

V rámci spracovania dokumentácie sa požaduje dôsledné zohľadnenie požiadaviek smernice EIA, konkr.: zistiť, opísať a vhodným spôsobom posúdiť priame a nepriame vplyvy zmeny projektu na človeka, faunu a flóru; pôdu, vodu, ovzdušie, podnebie a krajinu; hmotný majetok a kultúrne dedičstvo; a interakcia medzi všetkými týmito faktormi (článok 3 smernice EIA).

Textová časť dokumentácie bude na formátoch A4, výkresová časť na formátoch A4 a ich násobkoch. Mapové prílohy budú farebné. V mapách bude prehľadne zakreslený súčasný stav životného prostredia, chránené územia prírody, biotopy európskeho významu (územia Natura 2000), prvky ÚSES, vplyvy vyvolané diaľnicou a návrh opatrení na ich minimalizáciu.

**Netechnické zhrnutie** (Non technical report) k zmene navrhovanej činnosti stavby – všeobecne zrozumiteľná informácia – samostatná časť s nasledovným obsahom:

* účel projektu,
* stručný popis technického riešenia,
* charakteristika ovplyvnenej oblasti,
* základné charakteristiky environmentálneho prostredia (biota): krajina, klíma, voda, pôda, fauna, flóra, chránené územia a územia sústavy Natura 2000, obyvateľstvo, atď. + dopady a zmierňujúce opatrenia (návrh),
* hodnotenie očakávaného vývoja, za predpokladu neimplementovania investícií,
* dodržiavanie činnosti s územnoplánovacou dokumentáciou,
* pravdepodobný dopad na územia,
* návrh zmierňujúcich opatrení,
* prílohy:
  + prehľadná situácia v mierke 1:25 000 (príp. v adekvátnej mierke),
  + situácia zmeny navrhovanej činnosti v mierke 1:10 000, resp. 1:5 000 (príp. v adekvátnej mierke).

Do dokumentácie pripraviť text na podpisy:

xxxxxxxxx, predseda predstavenstva a generálny riaditeľ

xxxxxxxxx, podpredseda predstavenstva